
[bookmark: Sujet][bookmark: References]Europa-Parlamentets beslutning af 25. november 2025 om udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret MON 88302-raps, i henhold til Europa-Parlamentets og Rådets forordning (EF) nr. 1829/2003 (D109632/01 – 2025/2895(RSP))
[bookmark: TextBodyBegin]Europa-Parlamentet,
–	der henviser til udkast til Kommissionens gennemførelsesafgørelse om forlængelse af tilladelsen til markedsføring af produkter, der indeholder, består af eller er fremstillet af genetisk modificeret MON 88302-raps, i henhold til Europa-Parlamentets og Rådets forordning (EF) nr. 1829/2003 (D109632/01),
–	der henviser til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer [footnoteRef:1], særlig artikel 11, stk. 3, og artikel 23, stk. 3,  [1:  	EUT L 268 af 18.10.2003, s. 1, ELI: https://eur-lex.europa.eu/eli/reg/2003/1829/oj] 

[bookmark: _Hlk210664905]–	der henviser til afstemningen i Den Stående Komité for Planter, Dyr, Fødevarer og Foder, jf. artikel 35 i forordning (EF) nr. 1829/2003, den 15. september 2025, hvor der ikke blev afgivet udtalelse, og afstemningen i appeludvalget den 21. oktober 2025, hvor der heller ikke blev afgivet udtalelse,
–	der henviser til artikel 11 i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[footnoteRef:2], [2:  	EUT L 55 af 28.2.2011, s. 13, ELI: http://data.europa.eu/eli/reg/2011/182/oj.] 

–	der henviser til den udtalelse, der blev vedtaget af Den Europæiske Fødevaresikkerhedsautoritet (EFSA) den 26. marts 2025 og offentliggjort den 13. maj 2025[footnoteRef:3], [3:  	Videnskabelig udtalelse fra EFSA's Ekspertpanel for Genetisk Modificerede Organismer om "vurdering af den genetisk modificerede MON 88302-raps (ansøgning GMFF-2023-21220)". EFSA Journal 2025:23(5):9378; https://doi.org/10.2903/j.efsa.2025.9378. ] 

–	der henviser til sine tidligere beslutninger, hvori det gør indsigelse mod godkendelsen af genetisk modificerede organismer ("GMO'er")[footnoteRef:4], [4:  	Parlamentet vedtog i sin ottende valgperiode 36 beslutninger og i sin niende valgperiode 38 beslutninger, hvori det gjorde indsigelse mod godkendelsen af GMO'er. Desuden har Europa-Parlamentet i sin tiende valgperiode vedtaget følgende beslutninger:
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2628 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × NK603-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2627 om tilladelse til markedsføring af produkter, der indeholder, består af eller er fremstillet af genetisk modificeret COT102-bomuld, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2629 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × MON 88017 × 59122-majs og otte af dens underkombinationer, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1828 om forlængelse af tilladelsen til markedsføring af foderstoffer, der indeholder, består af og af fødevarer og foderstoffer, der er fremstillet af genetisk modificeret MON 810-majs, i henhold til Europa-Parlamentets og Rådets forordning (EF) nr. 1829/2003, og om ophævelse af Kommissionens gennemførelsesafgørelse (EU) 2017/1207 (EUT C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1822 om tilladelse til markedsføring af produkter, der indeholder, består af eller er fremstillet af genetisk modificeret DP915635-majs i henhold til Europa-Parlamentets og Rådets forordning (EF) nr. 1829/2003 (EUT C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1826 om tilladelse til markedsføring af produkter, der indeholder, består af eller er fremstillet af genetisk modificeret DP23211-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2618 om tilladelse til markedsføring af produkter, der indeholder, består af eller er fremstillet af genetisk modificeret DP202216-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Europa-Parlamentets beslutning af 26. november 2024 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 94804-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret DP910521-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Europa-Parlamentets beslutning af 12. februar 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 95275-majs, i henhold til Europa-Parlamentets og Rådets forordning (EF) nr. 1829/2003 (EUT C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Europa-Parlamentets beslutning af 8. maj 2025 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af den genetisk modificerede sojabønne MON 87705 × MON 87708 × MON 89788 i henhold til Europa-Parlamentets og Rådets forordning (EF) nr. 1829/2003 (P10_TA(2025)0106).
 	–	Europa-Parlamentets beslutning af 8. oktober 2025 om Kommissionens gennemførelsesafgørelse (EU) 2025/1898 af 22. september 2025 om tilladelse til markedsføring af produkter, der indeholder, består af eller er fremstillet af genetisk modificeret DP51291-majs, i henhold til Europa-Parlamentets og Rådets forordning (EF) nr. 1829/2003 (P10_TA(2025)0222).] 

–	der henviser til forretningsordenens artikel 115, stk. 2 og 3,
–	der henviser til forslag til beslutning fra Udvalget om Miljø, Klima og Fødevaresikkerhed,
A.	der henviser til, at det ved Kommissionens gennemførelsesafgørelse (EU) 2015/687 af 24. april 2015[footnoteRef:5] blev tilladt at markedsføre produkter, der indeholder, består af eller er fremstillet af genetisk modificeret MON 88302-raps ("GM-raps"); [5:  	EUT L 112 af 30.4.2015, s. 22, ELI: http://data.europa.eu/eli/dec_impl/2015/687/oj.] 

B.	der henviser til, at Bayer Agriculture BV, med hjemsted i Belgien, den 28. februar 2024 indgav, på vegne af Bayer CropScience LP med hjemsted i Amerikas Forenede Stater, en ansøgning til Kommissionen, jf. artikel 11 og 23 i forordning (EF) nr. 1829/2003, om forlængelse af den nævnte tilladelse. der henviser til, at anvendelsesområdet for denne tilladelse også omfattede markedsføring af andre produkter end fødevarer og foderstoffer, der indeholder eller består af GM-raps, til samme anvendelsesformål som al anden majs med undtagelse af dyrkning;
C.	der henviser til, at EFSA den 26. marts 2025 afgav en positiv udtalelse, hvori den konkluderede, at ansøgningen om forlængelse ikke indeholdt dokumentation for nye farer, ændret eksponering eller videnskabelige usikkerheder, der kunne ændre konklusionerne i dens oprindelige risikovurdering fra 2014;
D.	der henviser til, at GM-raps er tolerant over for glyphosat; der henviser til, at anvendelsen af glyphosat er forbundet med tab af biodiversitet, jord- og vandforurening og sundhedsproblemer;
E.	der henviser til, at EFSA's udtalelse ikke i tilstrækkelig grad tog hensyn til kumulative og kombinatoriske virkninger, indirekte miljøvirkninger og socioøkonomiske konsekvenser af intensiveret brug af herbicider;
F.	der henviser til, at genetisk modificeret raps er tilbøjelig til ukontrolleret spredning og genstrøm, og at tilfælde af populationer af vildtlevende genetisk modificerede raps allerede er dokumenteret i flere medlemsstater, hvilket skaber vanskeligheder for sameksistens, langsigtet overvågning og udryddelse;
G.	der henviser til, at den overvågningsplan for de miljømæssige virkninger, der er fastsat i udkastet til Kommissionens gennemførelsesafgørelse, hovedsagelig bygger på generel overvågning og ikke indeholder bestemmelser om specifikke, uafhængige langsigtede undersøgelser af bestøvere, jordorganismer og planter uden for målgruppen;
H.	der henviser til, at forsigtighedsprincippet, der er nedfældet i artikel 191 i traktaten om Den Europæiske Unions funktionsmåde, bør finde anvendelse i betragtning af den videnskabelige usikkerhed og dokumentation for genetisk modificeret raps potentielle persistens og spredning i miljøet;
I.	der henviser til, at forordning (EF) nr. 1829/2003 kræver, at genetisk modificerede fødevarer og foderstoffer ikke må have negative virkninger for menneskers eller dyrs sundhed eller for miljøet;
J.	der henviser til, at One Health-tilgangen kræver et integreret overblik over risici og virkninger på tværs af menneskers, dyrs, planters og miljøets sundhed, hvilket ikke er sikret i den nuværende vurdering;
[bookmark: _Hlk210670575]K.	der henviser til, at Parlamentet gentagne gange har gjort indsigelse mod godkendelse eller fornyelse af GMO'er i tilfælde, hvor der ikke er opnået kvalificeret flertal blandt medlemsstaterne i Den Stående Komité for Planter, Dyr, Fødevarer og Foder eller appeludvalget, hvilket understreger det vedvarende demokratiske underskud i godkendelsesproceduren;
1.	mener, at udkastet til Kommissionens gennemførelsesafgørelse indebærer en overskridelse af de gennemførelsesbeføjelser, der er fastsat i forordning (EF) nr. 1829/2003;
2.	mener, at udkastet til Kommissionens gennemførelsesafgørelse ikke er i overensstemmelse med EU-retten, idet det ikke er foreneligt med målet for forordning (EF) nr. 1829/2003, som i overensstemmelse med de generelle principper, der er fastlagt i Europa-Parlamentets og Rådets forordning (EF) nr. 178/2002[footnoteRef:6], er at skabe et grundlag for at sikre et højt niveau for beskyttelse af menneskers liv og sundhed, af dyrs sundhed og velfærd, af miljøet samt af forbrugernes interesser i relation til genmodificerede fødevarer og -foderstoffer, samtidig med at det sikres, at det indre marked fungerer tilfredsstillende, og at forsigtighedsprincippet respekteres; [6:  	Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1, ELI: http://data.europa.eu/eli/reg/2002/178/oj).] 

3.	anmoder Kommissionen om at trække udkastet til gennemførelsesafgørelse tilbage;
[bookmark: _Hlk210900300]4.	opfordrer Kommissionen til ikke at forny godkendelsen af GM-raps på grund af bekymringer vedrørende genflow, miljømæssig persistens, anvendelse af herbicider og utilstrækkelig langsigtet dokumentation i overensstemmelse med One Health-tilgangen;
[bookmark: _Hlk210900241]5.	opfordrer Kommissionen til hurtigst muligt at fremsætte et lovgivningsforslag om reform af beslutningsproceduren for GMO'er med henblik på at reagere på Parlamentets konsekvente indsigelser og den manglende støtte fra et kvalificeret flertal blandt medlemsstaterne;
6.	opfordrer indtrængende Kommissionen til at tage hensyn til Unionens forpligtelser i henhold til internationale aftaler, såsom klimaaftalen fra Paris, De Forenede Nationers (FN) biodiversitetskonvention og FN's verdensmål for bæredygtig udvikling;
7.	pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter.

